Andres Unn 
Transpordiamet 	Teie: 20.10.2025	
Meie: 15.03.2026 nr 3-2/644 - 1	

Valge tn 3 kinnistu detailplaneeringu 
kehtetuks tunnistamine 
	
Austatud Andres Unn
	
Esitasite Tallinna Linnaplaneerimise Ametile (edaspidi ka amet) Valge tn 3 kinnistu detailplaneeringu (edaspidi ka detailplaneering) kehtetuks tunnistamise taotluse.
Detailplaneering on registreeritud Tallinna planeeringute registris numbriga „DP019550“ ning nimetusega „Valge tn 3 kinnistu detailplaneering.“
Valge tn 3 kinnistu detailplaneering kehtestati Tallinna Linnavolikogu 23.08.2006 korraldusega nr 1677-k. Detailplaneeringu alusel määrati krundile pos nr 1, suurusega 7437 m2, Üh sihtotstarve, hoonete alune pind 1300 m2, suletud bruto 2200 m2, hoonete arv krundil 6, max korruselisus 2-3, ol.ol ja max 9 m, parkimiskohtade arv 40. 
Esitatud taotluse alusel soovitakse kehtetuks tunnistada Valge tn 3 kinnistu (katastri nr 78401:115:1570) kohta kehtiv detailplaneering (DP019550). Kinnistul paikneb neli tsaariaegset hoonet, detailplaneeringu järgselt on kinnistule ehitatud uushoonestus ja muinsuskaitsealune tuletorn. Pärast detailplaneeringu kehtetuks tunnistamist soovitakse neli tsaariaegset hoonet ühendada ja projekteerida sinna restoran. Hetkel on kinnistu 100% transpordimaa ja detailplaneeringu järgselt pole ehitisealust pinda rohkem üle.
Andsite ametile teada, et Transpordiamet otsis hankega operaatorit, kes avaks Tallinnas kaks tuletorni külastajatele. Tallinna sihi ülemine tuletorn (Tuletorni tn 1) avati külastajatele juba 2025. aasta suvel. Valge tn 3 asuv ajalooline tuletorni linnaku kompleks vajab enne külastajatele avamist põhjalikku renoveerimist. Navigatsioonimärgina töötavasse tuletorni hoonesse on kavandatud muuseum ning lagunenud kõrvalhooned plaanitakse taastada ja ühendada restoraniks, säilitades nende ajalooline välisilme, selliselt, et need oleks võimalik omavahel ühendada ja kasutusele võtta restoranina.
Ehitusseadustiku § 27 Projekteerimistingimuste andmine detailplaneeringu olemasolul lõige 4 järgi täpsustatakse projekteerimistingimustega asjakohasel juhul hoone või olulise rajatise detailplaneeringus käsitletud punkt 1 alusel:  kasutamise otstarvet, sealhulgas võib täpsustada elamu või büroohoone kasutusotstarvete aluseks oleva krundi kasutamise sihtotstarvete osakaalu, kui vastavad sihtotstarbed on mõlemad varasemalt detailplaneeringus ette nähtud. See tähendab, et kinnistu sihtotstarvet ei ole võimalik muuta projekteerimistingimuste menetluses, kui seda sama sihtotstarvet detailplaneeringuga määratud ei ole. 
Tallinna üldplaneeringu järgi on detailplaneeringuala määratud olema, kui metsad, pargid ja looduslikud haljasalad, mis on puhkeotstarbelised alad, mis on mõeldud avalikuks kasutamiseks (v.a Ülemiste järge kaitsemets); alale võib ehitada üksikuid väiksemaid spordi- või puhkeehitisi. 
Lasnamäe Linnaosa Valitsusel, Tallinna Keskkonna- ja Kommunaalametil puudusid märkused detailplaneeringu kehtetuks tunnistamisele, Tallinna Transpordiamet andis tehnilised tähelepanekud edaspidise lahenduse koostamiseks.
Tallinna Transpordiamet kinnistu sihtotstarbe muutmisel ning täiendava ehitusmahu (restoran) kavandamisel ning Alumise tuletorni muuseumina avamiseks tuleb parkimiskohtade vajadus tagada omal kinnistul. Kui kinnistul asuv olemasolev parkla jääb Transpordiameti Liiklusjuhtimiskeskuse kinniseks parklaks, tuleb kavandatavate hoonete külastajate parkla rajada täiendavalt. KUMU parkla ei ole arvestatav restorani ja muuseumi külastajate parklana. Rajatavate restorani ja muuseumi külastajate parkimise vajadus tagada omal kinnistul vastavalt kehtivale „Tallinna parkimisnormatiiv“, piirkond oranž: sb/100. Parkimiskohtade arvu vähendavad argumendid puuduvad. Arvestada tuleb ka lühiajaliste (taksod ja kullerid) peatuskohtade rajamise vajadusega. Kinnistut teenindava parkla ja sellele juurdepääsu lahendusettepanek on kajastatud käesoleva Valge tn 3 detailplaneeringu põhijoonisel. Kinnistul olemasolevate ja täiendavalt rajatavate hoonete teenindus ja sh prügivedu kaaluda võimalust kavandada õuealalt ühise juurdepääsuga.
Amet on esitatud taotluse läbi vaadanud planeeringute töötoas ning leidis: 
Arvestades, et Tallinna üldplaneeringu järgi on detailplaneeringu ala määratud olema, kui metsad, pargid ja looduslikud haljasalad, mis on puhke otstarbelised alad, mis on mõeldud avalikuks kasutamiseks, tuleks Valge tn 3 kinnistust moodustada eraldi krunt Kumu ja klindi poolse ala avalikuks kasutamiseks (vt allolev joonis). 

Anname teada, et amet on koostamas Valge tn 3 kinnistu detailplaneeringu kehtetuks tunnistamise eelnõud, pärast mida on võimalik alale planeerida täiendavat hoonestuse mahtu.

Lugupidamisega	
	
(allkirjastatud digitaalselt)	
Kristi Grišakov	
detailplaneeringute teenistuse juht 

Koopia:	Lasnamäe Linnaosa Valitsus; Tallinna Keskkonna- ja Kommunaalamet; Tallinna Transpordiamet	

Õnnela Urb, 6404493 onnela.urb@tallinnlv.ee